cyanic-selkie/wikianc huggingface dataset:
GP3-kausi 2015
Kilpailukalenteri
Kausi alkoi 9. toukokuuta, Espanjan Barcelonasta ja päättyi 29. marraskuuta, Abu Dhabin Yas Marinan radalla. Saksan GP:n peruuntumisen myötä GP-luokkien kisat korvattiin Bahrainin osakilpailuilla, jotka ajettiin kauden toiseksi viimeisenä kisaviikonloppuna. Kilpailut ajettiin tuolloin FIA World Endurance Championship -sarjan yhteydessä.
(*) = Tarkoittaa paalupaikkaa, joka on saavutettu pitkän kilpailun kahdeksannesta sijasta.
Luettelo kalleimmista suomalaisista elokuvista
Tämä on luettelo kalleimmista suomalaisista elokuvista.
Warpath
Warpath on Six Feet Underin toinen studioalbumi vuodelta 1997.
Maksim Surajev
thumb|Maksim Surajev Maksim Surajev, (s. 24. toukokuuta 1972 Tšeljabinsk, Venäjä) on venäläinen kosmonautti.
Surajev valmistui sotilaslentäjäksi vuonna 1994 Katschinskissa sijaitsevasta sotakorkeakoulusta. Sen jälkeen hän opiskeli lyhyen aikaa Moskovassa sijaitsevassa Ilmavoimien akatemiassa. Hänet valittiin kosmonauttikoulutukseen 28. heinäkuuta 1997. Vuonna 1998 jättäessään ilmavoimat hänen sotilasarvonsa oli majuri. Maksim Surajev on naimisissa Anna Aleksandrona Chorokordinan kanssa ja perheessä on yksi lapsi.
Kosmonauttikoulutus päättyi marraskuussa 1999. Vuonna 2008 hän oli Sojuz TMA-12-lennon varamiehistössä ja keväällä 2009 hän oli lennon Sojuz TMA-14 varamiehistössä. Surajev lensi 30. syyskuuta 2009 lennolla Sojuz TMA-16 Kansainväliselle avaruusasemalle (ISS). Hän toimi ISS:n Retkikunta 21:n lentoinsinöörinä. Surajev ja Jeffrey Williams palasivat Maahan Sojuz TMA-16:lla 18. maaliskuuta 2010.
Venäjän media on puinut vuonna 2010, miksei Surajevia ei palkittu mitaleilla, kuten muita kosmonautteja.
Ohikulkija vain
Ohikulkija vain on Matti Louhivuoren kokoelma-albumi vuodelta 2015.
Hohtolamppu
Hohtolamppu (tunnetaan myös nimellä glim- tai glimm-lamppu) on kaasupurkauslamppuihin kuuluva lampputyyppi, jota käytetään merkkivalona.
Rakenne
Hohtolampussa on lasikuori, johon menee kaksi metallilankaa. Lasikammiossa on neon-kaasua, joka hohtaa kun virta kulkee sen läpi. Hohtolamppu loistaa hyvin myös pienellä virralla, koska kuumennettavaa hehkulankaa ei ole.
Hohtolamppu tarvitsee syttyäkseen n.100 volttia jännitettä, josta tulee 120 voltin alarajajännite. Hohtolampun käyttöikä on lähes sama kuin LED:eillä. Hohtolamppu ei myöskään mene rikki jännitepiikeistä tai lämpötilan vaihtelusta.
Käyttö
Hohtolampulla voidaan myös selvittää sähköisesti varautuneen kappaleen varauksen laji (positiivinen tai negatiivinen varaus) koskettamalla kappaletta hohtolampulla. Kappaleen varauksen ollessa negatiivinen, lampussa välähtää valo kappaleen puoleisessa kohtiossa. Jos taas kappaleen varaus on positiivinen välähtää valo kappaleeseen nähden vastakkaisessa kohtiossa.
Casanova (täsmennyssivu)
Casanova voi tarkoittaa seuraavia:
Propellerheads
Propellerheads on brittiläinen big beat -yhtye, jonka kokoonpanoon kuuluvat elektronimuusikot Will White ja Alex Gifford.
Kaksikon ensimmäinen julkaisu vuonna 1997 oli pienalbumi (EP) nimeltä "Dive!", jonka julkaisi tanssimiseen sopimattomaan elektronimusiikkiin erikoistunut Wall Of Sound. Samaisena vuonna he keräsivät mainetta tekemällä coverin kuudennen James Bond -elokuvan teemasta, John Barryn kappaleesta "On Her Majesty's Secret Service", sekä singlen "History Repeating" yhteistyössä jazz-diiva Shirley Basseyn kanssa.
Yhtyeen tähän mennessä ainoa albumi on vuonna 1998 julkaistu Decksandrumsandrockandroll, jonka julkaisivat samanaikaisesti sekä Wall Of Sound että DreamWorks. Jälkimmäinen versio sisältää kappaleita, jotka on tehty yhteistyössä hip hop -veteraanien De La Soul ja Jungle Brothers kanssa. Sisällytettyään "Spybreak!":in, yhden kappaleistaan, The Matrix -elokuvan ääniraidalle, yhtye poistui julkisuudesta, joskin White on jälkeenpäin julkaissut sekalaisen kokoelman sekä näyttäytynyt De-Fex-musiikkiprojektin jäsenenä.
Taiyuanin avaruuskeskus
thumb|[[Taiyuanin kaupunki satelliittikuvassa]] Taiyuanin avaruuskeskus (kiinaksi 太原卫星发射中心 ja kiinasta latinisoituna Tàiyuán Wèixīng Fāshè Zhōngxīn) on yksi Kiinan kansantasavallan kolmesta satelliittien laukaisukeskuksista.
Se sijaitsee Kelanissa Shanxin provinssissa Pohjois-Kiinassa. Keskukseen menee kaksi junarataa, jotka erkanevat Ningwu-Kelan-pääradasta. Se perustettiin vuonna 1966. Se otettiin käyttöön vuonna 1968. Keskus sijaitsee 1500 metrin korkeudessa, josta on oma sääolosuhteisiin liittyvä etunsa kantorakettien laukaisutoiminnassa.
Keskusta käytetään kaukokartoitus- ja tiedesatelliittien laukaisuihin. Sen alueella on tekninen keskus ja miehittämättömien avaruusalusten lennonjohtokeskus.
Pitkä Marssi -kantorakettien laukaisuja varten on keskuksessa on kaksi laukaisutornia
Arja Virtanen
Arja Virtanen kirjoitti ylioppilaaksi vuonna 1966 ja suoritti myöhemmin Varalan liikuntaopiston liikunnanjohtajakurssin. Vuonna 1981 hän tuli uskoon, ja hän on sittemmin kirjoittanut puuhakirjoja ja hengellistä kirjallisuutta, avustanut TV7-kanavaa ja toiminut Patmos Lähetyssäätiön itäeurooppalaisten lasten avustustoiminnassa. Virtanen valmistui opettajaksi vanhemmalla iällä, ja hän toimii nykyisin esikoulunopettajana Lahden seudun kristillisessä koulussa.
HMS Pyrrhus
HMS Pyrrhus (viirinumerot J448 ja M448) oli Britannian kuninkaallisen laivaston vuonna 1945 valmistunut Algerine-luokan miinanraivaaja toisessa maailmansodassa.
Valmistus
Alus tilattiin Kanadasta Port Arthur Shipbuilding Companyltä, missä köli laskettiin 22. kesäkuuta 1944. Se laskettiin vesille 19. toukokuuta 1945 ja valmistui 31. lokakuuta 1945.
Palvelus
Alus romutettiin 1956 Newportissa.
Halomonas titanicae
Halomonas titanicae on bakteerilaji, joka löydettiin RMS Titanicin hylyn ruosteesta vuonna 2010. Bakteerilaji sai nimensä siitä, koska sitä ei ollut löydetty aiemmin ja oli ennestään tuntematon, kunnes 15. huhtikuuta 1912 kello 2.30 lähtien sitä on alkanut kehittyä hylyn ympärille ja syönyt sitä.
Halomonas titanicae syö rautaa ja sen uskotaan noin 30 vuoden päästä tuhoavan Titanicin hylyn kokonaan.
Suomalaiset opiskelijatapahtumat
Suomalaiset opiskelijatapahtumat ovat osa opiskelijakulttuuria. Tapahtumat on listattu aakkosjärjestyksessä.
Akateeminen Aurajokilaivuritutkinto
Akateeminen Aurajokilaivuritutkinto, lyhyemmin AATU on vuosittain Turussa, toukokuun puolivälissä järjestettävä opiskelijatapahtuma, jossa osanottajat kiertävät Aurajoessa sijaitsevia ravintolalaivoja sekä muita ennalta nimettyjä Aurajoen lähiympäristön anniskeluravintoloita. Kustakin suorituspaikassa ostetusta juomasta saa leiman tutkintokarttaan. Aurajokilaivuritutkintoa on järjestetty vuosittain vuodesta 1995 alkaen, esikuvanaan muissa yliopistokaupungeissa järjestetyt vastaavanlaiset ravintolakierrokset. Tutkintoon osallistuu nykyisellään yli 3500 yliopisto- ja ammattikorkeakouluopiskelijaa ympäri Suomen.
Akateemisessa Aurajokilaivuritutkinnossa on mahdollisuus suorittaa kahdeksan eri tutkintoastetta. Tutkintojen suoritusjärjestystä ei ole rajoitettu. Amiraalia ja sitä korkeampia tutkintoja suoritettaessa vaadittavien aikaisempien merkkien on oltava ommeltuna haalareihin. Tutkinnon suorittamiseen vaadittavat määrät juomia ovat:
Tutkinnon suorittamisen voi aloittaa tutkintopäivänä kello 14 ja tutkintoaika päättyy kello 21. Kaikkien tutkintojen suorittamiseen on siis sama 7 tuntia aikaa.
Akateemisen kyykän MM-kilpailut
Akateemisen kyykän MM-kilpailut on jokavuotinen opiskelijatapahtuma Tampereen Hervannassa.
Akateemisia kyykän MM-kilpailuja on pelattu jo vuodesta 1966 lähtien vuosittain ja tauotta. Kisojen historia juontaa juurensa Turun yliopiston Savo-Karjalaisen Osakunnan (SKO) ja Helsingin karjalaisten osakuntien välisiin kyykkäturnauksiin, joista ensimmäisen vuonna 1966 voitti Karjalainen Osakunta ja kolme seuraavaa Turun yliopiston Savo-Karjalainen Osakunta. Alusta alkaen perinteeksi vakiintui tapa, että edellisen vuoden voittajajoukkue järjestää kisat seuraavana vuonna. Vuonna 1969 kisat olivat jo laajentuneet myös Turun ja Helsingin ulkopuolelle, kun kisoihin osallistui yhteensä seitsemän joukkuetta Helsingistä, Turusta ja Tampereelta. Akateemisen kyykän MM-kilpailujen paremmin taltioitu historia alkaa vuodesta 1991, jolloin Turun yliopiston Savo-Karjalainen Osakunta järjesti kisat Turussa Kupittaan kentällä. SKOn joukkue Kohma-team voitti mestaruuden ja toiseksi sijoittui Blues Tampereen teknillisestä korkeakoulusta. Perinteisestä tavasta poiketen voittaja ei seuraavana vuonna järjestänyt kisoja vaan vuoden 1992 kisajärjestäjänä toimi Blebeiji-kerho ja turnaus pelattiin Tampereen Hervannassa. Vuonna 1993 kisat järjestettiin Lappeenrannan Skinnarilassa. Vuodesta 1994 eteenpäin kisat on järjestänyt Tampereen Hervannassa TEA-club. Helmikuun toisena viikonloppuna pidettäviin kisoihin osallistuu vuosittain yli 4000 akateemista kyykkääjää ympäri Suomen. Kisoissa on neljä sarjaa: yleinen sarja (sekasarja), naisten sarja, prosarja ja kansainvälinen I Speak English, eli ISE-sarja. Kisojen säännöt noudattelevat perinteisiä kyykkäpelin sääntöjä.
Akateeminen Wartti
Akateeminen Wartti on Suomen perinteisin korkeakouluopiskelijoiden rento ja vauhdikas viestijuoksu, jossa 15 minuutin aikana joukkueet pyrkivät etenemään mahdollisimman pitkälle. Osuuksia viestissä on seitsemän. Ellei vartti vielä seitsemän juoksijan jälkeen ole kulunut, ankkuri jatkaa juoksua niin kauan, kunnes loppulaukaus päättää juoksun.
Amazing Race Jyväskylä
Vapun aikaan Jyväskylän opiskelijat osallistuvat joukkueina leikkimieliseen kaupunkisuunnittelukilpailuun, missä kiertelevät rasteja ympäri Jyväskylää ja keräävät pisteitä. Voittajajoukkue lakittaa Jyväskylän Kirkkopuistossa olevan Minna Canthin patsaan ylioppilaslakkia muistuttavalla päähineellä.
Eerikinkadun appro
Turun Eerikinkadun appro on kaikille korkeakouluopiskelijoille suunnattu tapahtuma. Tapahtuma järjestetään aina huhtikuun ensimmäinen tai toinen torstai. Tapahtuman järjestää aina Bisnes Akatemia n opiskelijat. Tapahtuman ensimmäisen kerran on järjestänyt osuuskunta Visioona vuonna 2014. Baarikierroksen jälkeen on jatkot 1-3 jatkopaikassa ja siellä esiintyy joku tunnettu suomalainen artisti. (Vuonna 2018 tapahtumassa esiintyi JVG ja vuonna 2019 SANNI)
Merkkejä voi suorittaa vain yhden/tapahtuma ja ensikertalainen voi korkeintaan suorittaa Tohtori-merkin.
Fastlaskiainen
thumb|Fastlaskiaisen viettoa Turun Vartiovuorenmäellä vuonna 2015. Fastlaskiainen on Turun yliopistojen ja ammattikorkeakoulujen yhteinen laskiaistapahtuma, jonka järjestävät TYY, ÅAS, TUO ja Novium. Tapahtuma pidetään Turun Vartiovuorenmäellä laskiaistiistaisin, jolloin opiskelijat kokoontuvat laskemaan mäkeä ja viettämään aikaa yhdessä. Tapahtumaan kuuluu myös perinteinen kilpailu ylioppilas- ja opiskelijakuntien sekä järjestöjen välillä. Tyylikkäimmin mäkeä laskeneet palkitaan.
Fuksiseikkailu
Helsingin yliopiston ylioppilaskunnan järjestämä fuksiseikkailu on Suomen suurin fuksitapahtuma. Tapahtuma järjestettiin ensimmäisen kerran syyskuussa 2014 ja sen jälkeen se on järjestetty joka syksy. Fuksiseikkailussa Helsingin yliopiston fuksit eli ensimmäisen vuoden opiskelijat kiertelevät joukkueittain eri puolille Helsinkiä sijoitettuja rasteja. Rasteilla tutustutaan ylioppilaskunnan toimintaan, kuten osakuntiin sekä aine- ja harrastejärjestöihin, ja rasteilla suoritetaan tehtäviä. Joukkueen on mahdollista voittaa jokin palkinto: vuonna 2015 palkinnot jaettiin eniten pisteitä saaneelle joukkueelle, parhaiten pukeutuneelle joukkueelle ja pisimmän matkan seikkailleelle joukkueelle. Fuksiseikkailuun osallistuminen on ilmaista. Seikkailun jälkeen on mahdollista osallistua jatkoille, jotka pidettiin vuonna 2014 ravintola Amarillossa ja vuonna 2015 yökerho Circuksessa.
GooM
Ensimmäinen GooM-risteily oli vuonna 1993 (Giganttisen Orgastiset Opiskelijoiden Megabileet) ja sen ideoi & järjesti viisi jyväskyläläistä kauppatieteen opiskelijaa. Ensimmäiselle GooM-risteilylle osallistui heti yli 1 800 opiskelijaa. . GooM 12 järjestetään Silja Europa-laivalla 5.-7. helmikuuta ja sen jälkeen GooM-chartereita on ollut jo 65 ja niillä on matkustanut yli 150 000 opiskelijaa. Risteilylle osallistuvien keski-ikä on noin 23 vuotta.
Laivana oli vuosina 1993−1994 Vikingin M/S Isabella, vuoteen 2003 Vikingin M/S Cinderella, 2005 Tallinkin M/S Romantika, 2006 M/S Silja Festival ja 2007-2010 M/S Silja Europa ja 2011 Baltic Princess. Vuonna 2004 GOOM risteilyä ei järjestetty, vaan GOOM-väki suuntasi Playa del Inglésiin.
Risteilyllä ovat esiintynyt lähes kaikki 1990-luvun ja 2000-luvun kotimaiset huippuyhtyeet ja -artistit, muun muassa Don Huonot, Apulanta, HIM, Nightwish, The Rasmus, Eläkeläiset peräti viitenä vuonna ja Maija Vilkkumaa, Neljä Ruusua, Yö, YUP Zen Cafe jne.
Helsinginkadun Appro
Helsinginkadun appro on Helsingin Kallioon sijoittuva opiskelijoiden baarikierros, joka järjestettiin ensimmäistä kertaa keväällä 2005. Pitkäaikaisena tavoitteena on muodostaa pääkaupunkiseudulle kaikkia Suomen opiskelijoita kiinnostava perinteinen ja jatkuva baarikierrostapahtuma, jollainen jo muissa Suomen suurimmissa opiskelijakaupungeissa on. Aikaisempina vuosina osallistujia on ollut pääkaupunkiseudun lisäksi ainakin Turusta, Tampereelta, Riihimäeltä, Seinäjoelta, Porvoosta, Järvenpäästä, Lahdesta, Kuopiosta ja Lappeenrannasta. Appron järjestävänä tahona toimii poikkitieteellinen opiskelijayhdistys Bileinsinöörit ry.
Helsinginkadun approssa on mahdollisuus suorittaa neljä eri tutkintoastetta. Yhdellä osallistumiskerralla voi suorittaa vain yhden tutkinnon ja ylempää tutkintoa suoritettaessa aikaisemmin suoritettujen tutkintojen haalarimerkit on oltava ommeltuna haalareihin. Tutkinnon hyväksyttävään suorittamiseen vaaditaan vaihteleva määrä juomia:
Hervannan Humala Hyppely
Hervannan Humala Hyppely on Tampereen Hervannassa järjestettävä perinteinen tapahtuma, joka kerää vuositasolla lähes 1 500 opiskelijaa Hervantaan. Osallistujalla on mahdollisuus kahteen erilaiseen suoritustapaan: joko helpompaan NormaaliMäyrä-tuotelinjaan tai sitten vaativampaan Erikoismäyrä-tuotelinjaan. Osallistujat keräävät passiin leimoja juomista (myös alkoholittomat) ja ruoista.
Tapahtuma järjestettiin ensimmäistä kertaa vuonna 2013. Tapahtuman järjestäjänä toimii Tampereen Tradenomiopiskelijat ry. Tapahtumapassilla saa onnistuneesta suorituksesta itselleen haalarimerkin, joka toimii samalla lippuna jatkobileisiin Ravintola Bricksissä.
Hurmos
Hurmos on Suomen suurin lukuvuoden avajaistapahtuma. Se on järjestetty Oulussa vuodesta 2021 lähtien. Tällä hetkellä kaksipäiväiseen tapahtumaan osallistuu yli 12 000 opiskelijaa vuosittain. Tapahtuman järjestävät OSAKO, OYY ja O'Diako, ja se on suunnattu kaikille Oulun korkeakouluopiskelijoille. Vuonna 2023 tapahtuma järjestetään 7.-8.9. Tapahtuman aloittavat järjestö- ja yritysmessut Linnanmaan kampuksella (4 000 osallistujaa), ja tapahtuma huipentuu festivaaliin Kuusisaaren tapahtumapuistossa (7500 osallistujaa). Festivaalit ovat päiväkävijämäärältään Oulun toiseksi suurimmat festivaalit Qstockin jälkeen.
Vuosi 2021 pääartistit: Erika Vikman ja Gasellit
Vuosi 2022 pääartistit: Sanni ja Cledos
Hämeenkadun Appro
Tampereella järjestettävä Hämeenkadun Appro on Suomen ensimmäinen approtapahtuma – se on järjestetty vuodesta 1982 lähtien. Se on nykyisin Suomen suurin opiskelijatapahtuma, joka keräsi vuonna 2022 Tampereelle yli 14 000 opiskelijaa ympäri Suomen. Tavoitteena on kiertää Tampereen Hämeenkadun varrella ja lähiympäristössä sijaitsevia ennalta sovittuja anniskeluravintoloita nauttien niissä määrättyä juotavaa tai ruoka-annos. Jokaista ostettua juomaa tai ruokaa vastaan osallistuja saa suoritusleiman tarkoitusta varten painettuun ”suorituskarttaan”, jonka perusteella hänelle myönnetään osallistumisesta haalarimerkki. Tapahtuma pidetään vuosittain lokakuun puolivälissä ja sen järjestää Tampereen yliopiston kauppatieteiden opiskelijoiden etu- ja palvelujärjestö Boomi.
Varsinaisen kaupunkikierroksen jälkeen osallistujat suuntaavat jatkoille, joissa esiintyy eturivin artisteja. Vuonna 2022 jatkot juhlittiin Tampereen Messukeskuksessa, sekä keskustan yökerhoissa:
Hämeenkadun Approssa on mahdollisuus suorittaa viisi eri tutkintoastetta. Vuonna 2007 tutkintoon lisättiin Emeritus-merkki, joka luovutetaan vain kahden tohtorin arvosanan suorittaneille yksilöille. Yhdellä osallistumiskerralla voi suorittaa vain yhden tutkinnon ja ylempää tutkintoa suoritettaessa aikaisemmin suoritettujen tutkintojen haalarimerkit on oltava ommeltuna haalareihin. Tutkinnon hyväksyttävään suorittamiseen vaaditaan vaihteleva määrä juomia tai ruokia:
Tutkinnon suorittamiseen on aikaa neljä tuntia paitsi tohtori- ja emerituskokelailla, joilla aikaa on viisi tuntia. Samasta suorituspaikasta hyväksytään vain yksi leima, paitsi tohtori- ja emerituskokelaille kaksi. Onnistuneesta suorituksesta palkitaan virallisella suoritustasolle yksilöllisellä Hämeenkadun Appro -haalarimerkillä.
Itsenäisyyspäivän tapahtumat
thumb|left|Ylioppilaiden kulkue Helsingissä itsenäisyyspäivänä 2015 thumb|Ylioppilaat Senaatintorilla 6.12.2015
Itsenäisyyspäivänä ylioppilaat käyvät soihtukulkueena sankarihaudoilla. Helsingissä kulkue marssii sen jälkeen Senaatintorille laulaman ja kuuntelemaan puheita, Tampereella ylioppilaat marssivat Keskustorille.
Joensuun Vappusoudut
Joensuun Vappusoudut ovat Joensuun Metsäylioppilaiden vuodesta 2017 järjestämä soututapahtuma, jossa pääasiassa Itä-Suomen yliopiston ja Karelia-ammattikorkeakoulun eri ainejärjestöjen kasaamat joukkueet kisaavat toisiaan vastaan kirkkovenesoudussa. Soutuvesistönä toimii Pielisjoki, ja tapahtuma-alueena on ollut Jokiasema, Joensuun Hasanniemessä. Kilpailusuoritus alkaa lentävällä lähdöllä ylävirtaan päin, ja kääntöpoiju on noin 500 metrin päässä, joten kokonaismatkaksi tulee noin kilometri. Tyypillisesti tämä tarkoittaa, että voittoaika on hieman alle viisi minuuttia. Tapahtumaan osallistuu vuosittain satoja soutajia.
Jokikadun Appro
Jokikadun Appro on Porvoossa järjestettävä tapahtuma, jonka ideana on kiertää baareja Porvoonjoen varrella kartan kera leimoja keräten. Tapahtuman järjestävät HePo Ry & Laurea-ammattikorkeakoulun opiskelijakunta. Tapahtuma järjestettiin ensimmäistä kertaa toukokuussa 2011.
Jyväsmetro
Jyväsmetro on Jyväskylässä vapun aikaan järjestettävä tapahtuma, jossa opiskelijat kiertävät busseilla Jyväskylän lähialueen anniskeluravintoloita. Matkan aikana jokaisella linjalla on oma matkanjohtaja huolehtimassa matkan viihtyvyydestä ja varsinaisen tapahtuman jälkeen on tarjolla jatkot Jyväskylän yöelämässä. Keväällä 2019 Jyväsmetro järjestetään 13. kerran ja siihen osallistuu joka vuosi useita satoja opiskelijoita.
Kauppakadun Appro
Kauppakadun Appro on Jyväskylässä vuosittain lokakuussa järjestettävä tapahtuma, josta on kasvanut Suomen suurimpia yksipäiväisiä opiskelijarientoja. Tapahtumassa osanottajat kiertävät kaupungin keskustassa sijaitsevia anniskeluravintoloita. Kustakin ostetusta juomasta saa leiman erityiseen suorituspassiin. Tutkinnon voi suorittaa myös alkoholittomasti. Kauppakadun Approbaturin omistajataho on AIESEC Jyväskylä ry. Vuonna 2015 tapahtumassa tehtiin historiaa, kun yli 7 500 approilijaa ympäri Suomen osallistui tapahtumaan. Loppubileet järjestettiin ensimmäistä kertaa Jyväskylän messu- ja kongressikeskus Paviljongilla. Tapahtumassa esiintyivät DJ:t KIRO ja Larren G, sekä pääesiintyjänä kokoonpano nimeltä Lihamyrsky, johon kuuluvat Ruudolf, Musta Barbaari, Särre ja Prinssi Jusuf.
Kauppakadun Approssa on mahdollisuus suorittaa viisi eri tutkintoastetta. Yhdellä osallistumiskerralla voi suorittaa vain yhden tutkinnon ja ylempää tutkintoa suoritettaessa alempien tutkintojen merkkien on oltava suoritettuna. Tutkintoon vaadittavat määrät juomia ovat:
Historia
Kauppakadun Approbatur alkoi sisäpiirin juttuna jo 1970-luvun alkupuolella. Tuolloin approilijat kiersivät Kauppakadun ja keskustan baareja sekä ravintoloita. Alussa Kauppakadun Approon osallistui noin 70 juhlijaa. Ajan myötä tapahtuman maine levisi laajemmalle ja 1980-luvun alussa tapahtumaa alettiin organisoida ja markkinoida myös muille opiskelijoille.
1980-luvulla mukaan kuvioon tulivat myös loppubileet, joihin approilijat kokoontuivat baarikierroksen jälkeen jatkoille juhlistamaan suoritettuja tutkintoja. Ensimmäiset loppubileet järjestettiin Ilokivessä. Tämän jälkeen loppubileet järjestettiin muutamia kertoja Messukeskuksessa ja vuosina 1997–2000 Hipposhallilla. Viime vuosina on juhlittu kaupungin keskustassa ja tänä syksynä loppubileet ottavat paikkansa Paviljongilla, Lutakossa.
Myös lähtöpaikka on muuttanut sijaintiaan vuosien saatossa. Aluksi lähtö oli Kolmikulmalta. Sen jälkeen lähtö siirrettiin Kompassille, jossa se sijaitsi useamman vuoden. Viimeisimpinä vuosina Approjen lähtöpaikkaa pidettiin Yliopiston päärakennuksen läheisellä urheilukentällä. Vuonna 2019 lähtöpaikka muutti Lutakon satamanaukiolle.
Idea baarien kiertämisestä on säilynyt läpi Kauppakadun Appron historian. Suoritukset kerätään leimoina diplomiin.
Kauppakadun Improbatur
Kauppakadun Improbatur tai Kauppakadun Impro on Kuopiossa nykymuotoisena vuodesta 2006 lähtien järjestetty opiskelijatapahtuma. Sen edeltäjä oli Kauppakadun Korkkajaiset, joka toimi 2000-luvun alusta vuoteen 2006 asti.
Vuosittain syyskuun puolivälin paikkeilla järjestettävä Kauppakadun Impro seuraa Appro-kaavaa siten, että opiskelijat kiertävät Kuopion keskustan Kauppakadun varren anniskeluravintoloita, päätyen tapahtuman päättävälle keikalle Satamaan Makasiiniravintola Albatrossiin. Vuonna 2007 esiintyjänä oli Irina ja 2006 Zen Café.
Poikkeuksena muihin vastaaviin tapahtumiin, Improssa ja sitä edeltäneessä Korkkajaisissa on ollut aina suuri paino joukkuekisalla ja sen palkinnoilla sekä kaikkien kävijöiden kesken suoritetulla arvonnalla. Tapahtumassa ei kilpailla eri tutkintoarvoista Approjen tyyliin. Käytössä on kuitenkin Hämeenkadun Appron kaltainen ”suorituskartta”.
Tapahtumaan osallistuu vuosittain jonkin verran alle 1 000 kävijää ja se on syksyn suurin korkeakouluopiskelijoiden keskinäinen tapahtuma Kuopiossa. Impron järjestäjää Savonia-ammattikorkeakoulun opiskelijakunta.
Kertun Kepittäjäiset -appro
Kertun Kepittäjäiset on Pykälä ry:n järjestämä poikkitieteellinen Appro-baarikierros Helsingin Kalliossa. Kertun Kepittäjäisissä osallistujat kiertävät Appro-kaavan mukaisesti Kallion anniskeluravintoloita, joista he keräävät suorituskarttaansa suoritusleimoja nauttimalla alkoholijuoman, ruokaa tai veden. Kertun Kepittäjäisiin osallistutaan 3-6 hengen joukkueissa. Appron jälkeen on mahdollisuus osallistua jatkoille, jotka järjestetään Apollo Live Clubissa.
Kertun Kepittäjäisissä voi hankkia neljä eri perustasomerkkiä. Yhdellä osallistumiskerralla voi hankkia yhden tittelin, ja ylempää titteliä hankkivalla tulee olla alempien titteleiden haalarimerkit ommeltuna opiskelijahaalareihinsa. Lisäksi Kertun Kepittäjäisissä on mahdollista hankkia kaksi bonusmerkkiä. Bonusmerkkejä voi kerätä kuka tahansa perustasomerkeistä riippumatta. 15 leimaa keränneelle jaetaan Kultainen Kerttu -haalarimerkki ja 25 leimaa keränneille Timanttikerttu-merkki.
Laskiaisrieha
Laskiaisrieha on yksi Suomen suurimmista opiskelijoiden ulkourheilutapahtumista. Se järjestetään vuosittain laskiaistiistain kunniaksi Helsingin Kaivopuistossa Ullanlinnanmäellä, ja joka talvi tapahtumaan osallistuu tuhansia opiskelijoita ympäri Suomea. Laskiaisriehaan kuuluu pulkalla laskemista musiikin raikuessa ja erilaisia kilpailuja.
Laskiaisriehan legendaarisin osa on Akateeminen mäenlaskukilpailu, jossa joukkueet kisaavat toinen toistaan kekseliäämmillä rakennelmilla Laskiaisen huikeimman mäenlaskuvälineen tittelistä. Aikaisempina vuosina rinteessä on nähty junia, autoja, hävittäjiä, tankkeja sekä Lohikäärmeen kuolema ja onpa mäki laskettu myös alhaalta ylöskin.
Laskiaisrieha sai erityisen paljon medianäkyvyyttä vuonna 2014, kun tapahtuma järjestettiin leudosta talvesta huolimatta. Tuolloin paljaalle Ullanlinnanmäelle kuljetettiin suuret määrät lunta, jotta pulkalla laskeminen onnistuisi laskiaistiistain perinteitä kunnioittaen.
Limeksen Appro
Limeksen Appro on Helsingissä vuodesta 2007 lähtien järjestetty opiskelijatapahtuma, jossa osallistujat kiertävät Helsingin keskustan anniskeluravintoloita. Kuten muissakin approtapahtumissa, myös Limeksen Approssa osallistujat keräävät suoritusmerkintöjä nautituista juomista suorituskorttiinsa. Tapahtuman järjestää Limes ry. Vuonna 2010 tapahtumaan osallistui noin 2 000 opiskelijaa, myös pääkaupunkiseudun ulkopuolelta. Vuonna 2019 osallistujia oli noin 6000.
Limeksen Approssa on neljä tutkintoastetta. Suorituksia voi tehdä vain yhden vuodessa, ja ne on tehtävä järjestyksessä alimmasta tutkintoasteesta korkeimpaan. Saadakseen seuraavan tason merkin, on edellisen vuoden suoritukset oltava ommeltuina haalareihin. Suoritusmäärät ovat: approbatur 8, cum laude 12, laudatur 16 ja tohtori 20. Vuoteen 2016 asti naisilla riitti kutakin tutkintoa varten kaksi merkintää vähemmän.
Luonnontieteilijöiden Jouluristeily
Luonnontieteilijöiden Jouluristeily järjestetään vuosittain marraskuun lopussa tai joulukuun alussa. Luonnontieteilijöiden Jouluristeilyn juuret ulottuvat vuoteen 2003, jolloin vuosittainen risteilyperinne alkoi. Vuonna 2005 jouluristeilystä tehtiin valtakunnallinen tapahtuma ja mukaan kutsuttiin opiskelijoita ympäri Suomen. Vuonna 2006 perustettiin After lecture ry, joka otti vastuulleen Luonnontieteilijöiden jouluristeilyn järjestämisen ja sen kehittämisen. Vuonna 2006 jouluristeilylle osallistui 801 matkustajaa, vuonna 2007 968 matkustajaa, vuonna 2008 1 491 matkustajaa, vuonna 2009 2 081 matkustajaa, vuonna 2010 2 488 matkustajaa, vuonna 2011 2 556 matkustajaa ja vuonna 2012 yli 2 700 risteilijää.
Vuosien saatossa risteilyä on kutsuttu pelkäksi jouluristeilyksi, kemistien jouluristeilyksi ja nyttemmin tapahtuman nimeksi on vakiintunut Luonnontieteilijöiden Jouluristeily. Risteilyaluksena on perinteisesti toiminut M/S Baltic Princess. Luonnontieteilijöiden Jouluristeily lähtee Turusta. Jouluristeilyn tunnuksena toimii Risteilyohjus-haalarimerkki.
MallasAppro
MallasAppro on Oulun yliopiston Prosessikilta ry -ainejärjestön vuosittain syksyllä järjestämä tapahtuma, jonka ideana on kiertää baareja Oulun keskustassa, juoda juomia ja kerätä kisapassiin leimoja. Muista approista poiketen leimoja saa vain mietojen alkoholijuomien juomisesta. MallasAppro on järjestetty vuodesta 1993. MallasApprossa voi suorittaa haluamansa tutkinnon.
Mansku Marathon
Mansku Marathon on Haaga-Helian restonomiopiskelijayhdistyksen Pore ry:n tuottama tapahtuma, jossa kierretään Mannerheimintien ja sen lähialueen baareja, aloittaen Haagan päädystä. Tapahtuma on ensimmäisen kerran järjestetty vuonna 1988 ja on sen jälkeen järjestetty vuosittain, poislukien vuosi 2020, jolloin koronapandemia esti tapahtuman järjestämisen. Approt sijoittuvat vuosittain halloweenin tienoille, lokakuun viimeiselle viikolle
Puukkoinen
thumb|[[Thierry Neuville vauhdissa Ouninpohjassa 2013]] Puukkoinen on kylä Kuhmoisten kunnassa, lähellä Jämsän rajaa. Kylässä on ollut asutusta jo rautakaudella. Ouninpohjan erikoiskoe kulkee sen kyläteitä pitkin. Nimi Puukkoinen esiintyy asiakirjoissa ensimmäisen kerran 1539. Se on Kuhmoisten pohjoisin kylä Jämsän etelärajan tuntumassa Isojärven rannoilla. Kylän nimi ei juonnu puukosta vaan puusta. Puukkonen on tarkoittanut pientä puuta ja tuli kuvaamaan kylää, jossa sijaitsevat myös Puukkosharju, Puukkoslampi ja Puukkoslahti. Alue on maisemallisesti arvokas. Arvajan, Hassin ja Puukkoisten kyliä koskeva maisemanhoitosuunnitelma on tekeillä vuonna 2013. Siihen kootaan kuvaukset alueen arvokkaista maisemakohteista ja kulttuurihistoriallisesti huomattavista rakennuksista.
Suomalaiset opiskelijatapahtumat
Mansku Marathon
Tapahtuman aloituspaikkana toimii Haagan kampuksen Valopiha, jossa on erilaisia halloween teemaan sijoittuvia rasteja. Tapahtuman päätös on ollut Apollo live clubissa Helsingissä, jossa on ollut jokin suomalainen artisti esiintymässä.
Puukkoinen
Kylän halki kulkee Isojärven koskireitti, jonka Kivikoskelle taidemaalari Pekka Halonen perusti kesäpaikan. Kosket toivat 1800-luvulla kylään uittoa ja teollisuutta, syntyi myllyjä, sahoja, meijeri, sähkölaitos ja tiilitehdas.
Suomalaiset opiskelijatapahtumat
M-Juna Appro
M-Juna Appro on Metropolia Ammattikorkeakoulun liiketalouden opiskelijayhdistyksen Trombi ry:n järjestämä tapahtuma, jossa kierretään baareja Vantaalla ja Helsingissä keräten leimoja appropassiin. Tapahtumaan osallistuu opiskelijoita ympäri pääkaupunkiseutua sekä ammattikorkeakouluista, että yliopistoilta. Tapahtuma järjestetään perinteisesti lokakuussa. Ensimmäisen kerran M-Juna Appro on järjestetty vuonna 2012 kymmenen hengen voimin. Vuonna 2018 osallistujia on jo yli 1 100. Vuonna 2022 Trombi ry järjesti kaksipäiväisen M-Juna Appron, jossa kiersi yhteensä lähes 3 000 opiskelijaa. Tapahtumalla on viralliset jatko-bileet Helsingin keskustassa.
Hyväksyttävä suoritus vaatii vähintään suoritusrajan verran leimoja, jotka ovat kaikki eri suorituspaikoista, pois lukien Konnari ja Kuljettaja, joiden suorittajat saavat kaksi suoritusmerkintää maksimissaan yhdestä paikasta. Myös edellisen suorituksen haalarimerkki on oltava ommeltuna haalareihin saadakseen seuraavan.
Pikkulaskiainen
Pikkulaskiainen on Turun kauppatieteiden ylioppilaat ry:n järjestämä perinteinen laskiaistapahtuma approkierroksella. Tapahtumaa on järjestetty jo vuodesta 1991, ja se on nykyään Suomen suurin talvifestivaali ja toiseksi suurin opiskelijatapahtuma yli 13 000 osallistujalla. Pikkulaskiaisissa on mäkitapahtuma, approkierros ja jatkot. Pikkulaskiaisen mäkitapahtumassa on mahdollisuus kilpailla mäenlaskukilpailussa oman joukkueensa kanssa. Approjen tarkoituksena on kerätä suorituspassiin leimoja Pikkulaskiaisen virallisista suorituspaikoista. Approilla suorituspaikkoina on kirjava joukko erilaisia ruokaravintoloita, vähittäistavarakauppoja sekä pubeja ja baareja. Mäkitapahtumassa festivaalialueella esiintyi 2022 yllätysartistina JVG. Jatkoilla ovat vuosien varrella esiintyneet Vigiland, Maija Vilkkumaa, Kauriinmetsästäjät, Evelina, Robin, Pete Parkkonen ja viimeisimpinä vuosina kansainvälisiä artisteja esiintyi suurimmissa jatkopaikoissa. 2020 Brooks esiintyi logomossa ja 2022 Tungevaag Gatorade Centerillä, jossa oli 7000 kävijää.
Pampas Nationaldag
Pampas Nationaldag on suurin suomenruotsalainen opiskelijatapahtuma. Tapahtuma järjestetään vuosittain Pohjanmaalla. Juhliin kuuluu mm. opiskelijoiden omat tori-olympialaiset, sitsit sekä sillis.
Poronkusema
Poronkusema on Rovaniemellä perinteisesti maaliskuussa järjestettävä viikonlopun mittainen talvinen rastikilpailu. Jopa 800 yliopisto- ja amk-opiskelijaa ympäri Suomen yhteen kokoava Poronkusema on Pohjois-Suomen suurin opiskelijatapahtuma.
Poronkuseman ydinidea on rastikilpailu, jossa kierretään 3–6 hengen joukkueissa ympäri Rovaniemen keskustaa suorittamassa tehtäviä, joista saa pisteitä muun muassa pukeutumisen, suoriutumisen ja lahjonnan perusteella. Poronkusemaa luotsaavalla Pääporolla on rajaton pisteidenantovalta. Poronkusema koostuu perjantaina pidettävistä varaslähtöbileistä, lauantain rastikilpailusta, jatkoista paikallisessa yökerhossa ja voittajien palkitsemistilaisuudesta sekä sunnuntain silliksestä, josta tapahtumaa järjestävä Lapin yliopiston oikeustieteilijöiden ainejärjestö Artikla ry on tullut tunnetuksi. Lisäksi monessa opiskelijakaupungissa järjestetään jo Poronkuseman alkua edeltävänä torstaina (usein paikallisten opiskelijajärjestöjen organisoimia) varaslähtöbileitä, joista juhlakansa suunnistaa suoraan pohjoiseen, kohti napapiiriä ja Poronkusemaa.
Pörssin Perinteinen rinnerieha
Pörssin Perinteinen rinnerieha on Jyväskylän kauppakorkeakoulun opiskelijoiden ainejärjestön järjestämä vuosittainen rinnetapahtuma, joka koostuu kolmesta osasta. Ensin vietetään päivä ulkona kilpaillen, saunoen ja ulkoilmasta nauttien. Iltapäivällä on etkot sisätiloissa ja illalla jatkot paikallisessa yökerhossa.
Pörssin laskettelurinteessä järjestettyjen tapahtumien historia ulottuu 1990-luvun alkuun, kun 1991 vietettiin Superlaskiaista. Kahden seuraavan vuoden ajan tapahtuma tunnettiin nimellä Laskiaisrieha. Vuonna 1994 järjestettiin Jyväskylässä ensimmäistä kertaa Rinnerieha-nimeä kantanut tapahtuma, ja samalla tapahtuma muuttui kokonaisuudessaan poikkitieteelliseksi. Perinteiseksi muodostuneita lajeja ovat häkkyrälasku, köydenveto sekä hankifutis. Nykyään Pörssin Perinteinen rinnerieha kerää paikalliseen laskettelukeskukseen noin 600 korkeakouluopiskelijaa.
Sherwoodin Appro
Sherwoodin Appro on Keravan suurin opiskelijatapahtuma, joka kerää vuosittain maaliskuussa kuvankauniille Keravalle opiskelijoita ympäri Suomen. Ensimmäisen kerran tapahtuma järjestettiin vuonna 2022, jolloin osallistujia oli noin 400 ja vuonna 2023 opiskelijoita kerääntyikin Keravalle jo yli kaksinkertainen määrä. Tapahtuman järjestää SAD ry, keravalaista opiskelijakulttuuria edistävä opiskelijayhdistys.
Suursitsit
Suursitsit on Helsingin Senaatintorilla noin kolmen vuoden välein toukokuun lopulla järjestetty sitsitapahtuma eli akateeminen pöytäjuhla, jossa syödään kolmen ruokalajin illallinen, juodaan, lauletaan ja pidetään puheita. Sitseillä ovat mukana niin Helsingin yliopiston osakunnat sekä tiedekunta-, aine- ja harrastejärjestöt, kuin muiden pääkaupunkiseudun korkeakoulujen ylioppilaskunnatkin. Sitseille mahtuu osallistumaan noin tuhat henkilöä. Samalla kaikki Senaatintorille saapuvat voivat vapaasti tulla seuraamaan tapahtumaa. Tapahtuman lopuksi torilla tanssitaan akateemisia tansseja, joihin myös yleisö voi osallistua. Ensimmäiset Suursitsit järjestettiin 29.5.2012 osana Helsinki 200 vuotta pääkaupunkina -juhlavuotta ja designpääkaupunkivuotta. Toisen kerran tapahtuma järjestettiin Helsingin yliopiston 375-juhlavuoden ja ylioppilaslakin 150-vuotisjuhlien kunniaksi 28.5.2015 ja kolmannen kerran osakuntalaitoksen 375-juhlavuoden sekä Helsingin yliopiston ylioppilaskunnan 150-juhlavuoden kunniaksi 24.5.2018.
Särkän Märkä
Särkän Märkä on Särkänniemen elämyspuistossa vuosittain vapun aikaan järjestettävä opiskelijoiden huvipuistopäivä. Opiskelijat pääsevät muutamaa päivää ennen Särkänniemen virallista kauden avajaispäivää nauttimaan joistakin huvipuiston laitteista. Iltapäivän ja illan aikana osallistujat voivat käydä laitteissa, minkä jälkeen illalla he pääsevät nauttimaan jatkoista eri ravintoloihin Tampereen keskustassa.
Särkän Märkää on vietetty vuodesta 2015 asti. Tapahtuma on kasvanut joka vuosi, ja vuonna 2017 saavutti jo 3 500 kävijää. Särkän Märkän toteuttaa Tampereen Yliopiston kauppatieteiden opiskelijoiden ainejärjestö.
Vapputapahtumat
thumb|left|Opiskelijoita Helsingissä vappuaattona 2016. thumb|upright|[[Havis Amandan lakitus vappuaattona 2005.]]
Vappuna ylioppilaat järjestävät monia tapahtumia sekä myyvät vappulehtiä. Eri paikkakunnilla lakitetaan patsaita, esimerkiksi Mantan Helsingissä ja Suomen neidon Tampereella), ja järjestetään fuksien kastajaisia.
Wykypäivä
Wykypäivä on Vaasan yliopiston kauppatieteellisen ainejärjestön Warrantti ry:n järjestämä tapahtuma Vaasan Tropiclandiassa huhtikuun alkupuolella. Tapahtuma on viime vuosina kasvanut voimakkaasti varsinkin kauppatieteilijöiden keskuudessa, ja vuonna 2016 tapahtumaan osallistui noin 1000 juhlijaa ympäri Suomen.
Tapahtuma alkaa päivällä rastiradalla, jossa joukkueet kilpailevat erinäisillä rasteilla ja suorittavat erilaisia tehtäviä. Suoritukset arvostellaan kolmen kriteerin avulla: toteutus, yhteishenki ja lahjonta. Rastiradan jälkeen siirrytään Tropiclandiaan, jossa on allasbileet. Tämän jälkeen on jatkot yökerho Fontanassa, jossa myös palkitaan vahvimpia suorituksia ja voittajajoukkue kruunataan hallitsevaksi mestariksi aina seuraavaan Wykypäivään saakka. Wykypäivät huipentuvat seuraavan päivän silliaamiaiseen.
Ylonz
Ylonz on Teknologföreningenin joka vuosi järjestämä poikkitieteellinen olutsuunnistus pääkaupunkiseudulla. Suunnistus suoritetaan kolmen joukkueissa, jotka lähtöoluen juomisen jälkeen saavat kuusi enemmän tai vähemmän haastavaa vinkkiä eri anniskelupaikkoihin Helsingissä. Joukkue, joka onnistuu ratkaisemaan nämä vinkit sekä nauttimaan yhden tuopin olutta per joukkuejäsen jokaisessa radan anniskelupaikassa ja sitten siirtymään Otaniemessä sijaitsevaan maaliin lyhyimmäissä ajassa, kruunataan voittajaksi. Kilpailuun otetaan vuosittain noin 170 joukkuetta, eli noin 500 osanottajaa.
Teknologföreningenin ensimmäinen olutsuunnistus järjestettiin keväällä 1953. Nimi Ylonz annettiin tapahtumalle 1962. Varhaisina vuosina kilpailu suoritettiin kuitenkin mies miestä vastaan.
Ynnän Appro
Ynnän Appro on Jyväskylässä järjestettävä opiskelijatapahtuma, jossa tarkoituksena on kiertää Kauppakadulla ja sen läheisyydessä sijaitsevia baareja sekä yökerhoja ja kerätä näistä leimoja suorituskorttiin. Loppubilepaikassa osallistuja saa suorituskortillaan suoritustaan vastaavan haalarimerkin. Tapahtuma järjestetään yleensä huhtikuun alussa, jolloin Kauppakadun ensimmäiset terassit ovat jo auki. Loppubileet järjestetään jossakin keskustan yökerhossa, viime vuosina paikkana on ollut muun muassa Bra, Gigglin' Marlin ja Escape, jossa approkansaa viihdyttää bändi. Myös lähtöpaikka on vaihdellut torilta Jyväskylä yliopiston päärakennuksen eteen ja viime vuosien vakiintunut lähtöpaikka on Lounaispuisto. Osallistujista suurin osa on Jyväskylästä, mutta joka vuosi saapuu osanottajia myös muista kaupungeista, suosituimpana Helsinki ja Tampere. Ynnän Appron rajat ovat Rixun Abrojen ohella Suomen korkeimmat, tohtorin vaatiessa 25 leimaa.
Kaikilla osallistujilla on kuusi tuntia aikaa hankkia tarvittavat leimat paperiinsa. Lisäksi arvosanat voidaan suorittaa missä järjestyksessä tahansa eikä alempia arvosanoja tarvitse käydä läpi niin halutessaan. Ryhmässä suorittaessa ryhmä saa yhteisen suorituslapun ja maalissa jokainen ryhmän jäsen oman merkin ryhmäsuoritusta ilmaisevalla lisäosalla. Ryhmäsuorituksen ideana on leimojen hankkimisen siirtäminen ryhmän sisällä, jolloin kaikilla on mahdollisuus tohtoriin.
79-impro
79impro on Helsingin yliopiston maatalousylioppilaiden Sampsa ry:n lähes vuosittain järjestettävä ravintolakierros. Nimi juontaa juurensa Helsingin Seudun Liikenteen bussi 79-numeroon. Tapahtumassa seurataankin 79 bussin reittiä Herttoniemi–Puistola–Herttoniemi välillä. Aikanaan tapahtuma ylsi vain Malmille asti, mutta 79 bussireitin jatkettua Puistolaan on reitin pituus vaihdellut.
Osallistujat pukeutuvat tapahtuman vuosittain vaihtuvan teeman mukaisella tavalla. Kierrokselle on lähdetty liikkeelle useassa lähdössä. Lähdössä ryhmän jäsenet saavat matkalle omat täytettävän lomakkeensa, joiden täyttäminen edellyttää erinäisiä suorituksia. Suorituslomakkeet palautetaan jatkopaikalle, jossa palkitaan tapahtumassa parhaiten ansioituneet joukkueet.
Tapahtuma on aloitettu vuonna 2007, mikäli vuoden 2011 suorituslomakkeen mainintaa "5. tuotantokausi" on uskominen. Varsinaisista järjestelyistä on vastannut Sampsan oman viihdelehden Maatiaisen toimituskunta.
8-Appro
8-Appro on Joensuun yliopiston biologian opiskelijoiden Mikrovillus Ry -ainejärjestön vuosittain loppukeväästä järjestämä tapahtuma, jonka ideana on kiertää baareja Joensuun keskustassa, juoda juomia ja kerätä kisapassiin leimoja. Leimoja saa myös syömällä tai laulamalla. Kun on kerännyt tarpeeksi leimoja sopivassa ajassa, saa suoritettua tutkinnon ja siitä hyvästä haalarimerkin. Ilta huipentuu loppubileisiin. Suoritusmäärät ovat:
Synthesizer Greatest
Synthesizer Greatest oli Arcade-nimisen levy-yhtiön julkaisema seitsenosainen syntetisaattorimusiikin kokoelmalevysarja. Levyt sisältävät hollantilaisen Ed Starinkin esittämiä coverversioita muun muassa Vangeliksen, Jean Michel Jarren ja Kraftwerkin kappaleista.
Osat 1–3 julkaistiin vuonna 1989, osat 4–5 vuonna 1990, osa 6 vuonna 1991 ja osa 7 vuonna 1993.
Saki
pienoiskuva|Hector Hugh Munro Saki, oik. Hector Hugh Munro (1870 Akyab, Burma – 1916 Beaumont-Hamel, Ranska) oli skotlantilainen kirjailija. Hän kirjoitti salanimellä Saki novelleja ja pakinoita. Satiireissa hän pahoinpitelee erityisesti ilkeitä lapsia ja inhottavia tätejä.
Suomenkieliset teokset
Lisäksi on suomennettu joukko pienoiskuunnelmia, jotka Yleisradio on esittänyt.
Robert Minton
Robert Henry "Bob" Minton (13. heinäkuuta 1904 New York – 2. syyskuuta 1974 New York) oli yhdysvaltalainen rattikelkkailija ja olympiamitalisti.
Mintonin kelkkailu-ura huipentui kotikulmilla käydyissä Lake Placidin talviolympialaisissa 1932, kun Minton ja John Heaton laskivat kahden miehen kelkoissa olympiapronssille kolmen sekunnin erolla neljänneksi päätyneeseen Romaniaan.
Maria Callist Soosa Pakiam
Maria Callist Soosa Pakiam (s. 11. maaliskuuta 1946) on intialainen roomalaiskatolinen arkkipiispa. Hänet vihittiin papiksi Trivandrumin hiippakuntaan 20. joulukuuta 1969 ja nimitettiin sen koadjuuttoripiispaksi 10. marraskuuta 1989. Piispaksi vihkiminen seurasi 2. helmikuuta 1990. Pääkonsekraattorina toimi Cornelius Elanjikal, jota avustivat Joseph Gabriel Fernandez ja Leon Augustine Tharmaraj.
Soosa Pakiamista tuli 31. tammikuuta 1991 Trivandrumin piispa, ja 17. kesäkuuta 2004 hänet nimitettiin sen arkkipiispaksi, joksi hänet asetettiin 23. elokuuta.
Neuchâtel Xamax
Neuchâtel Xamax Football Club on sveitsiläinen jalkapalloseura, jonka kotikaupunki on Neuchâtel. Joukkue on perustettu vuonna 1970, ja se pelasi joulukuuhun 2011 saakka Sveitsin pääsarjassa Axpo Super Leaguessa. Tammikuun 26. päivä 2012 seura ilmoitti kotisivuillaan ajautuneensa konkurssiin. Se perustettiin uudelleen mutta sen piti aloittaa Sveitsin amatööridivisioonassa. Kaudella 2018–2019 se pelaa jälleen Sveitsin pääsarjassa. Kotiottelunsa se pelaa Stade La Maladierellä.
Huhdasfest
Huhdasfest on vuosina 2012-2014 järjestetty Kouvolassa, Jaalan Huhdasjärven kylän Kylätalon ympäristössä järjestetty hyvänlaatuista kotikutoisuutta vaaliva festivaali. Festivaalia järjestää talkootyönä Huhdasjärven Kyläosuuskunta ja ystävät. Huhdasfest on ollut yksipäiväinen ja on artistivalinnoissaan keskittynyt lähinnä suomenkielisiin artisteihin. Vuosina 2012 ja 2013 järjestettiin myös Lasten Oma Huhdasfest.
Huhdasfest järjestettiin kolmannen, toistaiseksi viimeisen kerran 14. kesäkuuta 2014.
Huhdasjärven Kyläosuuskunta on myös järjestänyt Huhdasfesteille esiintyneiden artistien muun muassa Muuan Miehen, Joose Keskitalon ja Jaakko Laitisen & Väärän Rahan keikkoja, viimeisin Muuan Mies heinäkuussa 2019.
Huhdasfest 8.6.2013 esiintyjät
Jälkiklubilla Huhdasjärvellä 28.6.2013 esiintyivät the Solar Apparatus sekä 56.
Lasten Oman Huhdasfestin järjesti Huhdasjärven Kylätoimikunta 14.7.2013. Esiintymässä oli Orffit (Tohtori Orff ja Herra Dalcroze).
Huhdasfest 9.6.2012 esiintyjät
Lasten Oma Huhdasfest pidettiin Huhdasjärven Museokankaalla samana päivänä. Esiintymässä oli Vokki-Myyrät.
Ennakkoklubi pidettiin 8.6.2012 Hartolan Kyläkaupalla. Esiintymässä oli Sami Kukka yhtyeineen.
Maximum Violence
Maximum Violence on Six Feet Underin kolmas albumi vuodelta 1999.
Kappaleet
Uusintapainoksen bonuskappaleet
Groote Schuurin sairaala
Groote Schuurin sairaala (tunnetaan myös nimillä "GSH" tai "Grotties") on Kapkaupungin suurin valtion omistama yliopistollinen sairaala sekä Kapkaupungin yliopiston suurin sairaala. Se on Etelä-Afrikan kansainvälisesti tunnetuin sairaala ja tutkimuslaitos.
Sairaala perustettiin 1938. Se kunnostettiin vuonna 1984, ja samalla rakennettiin kaksi uutta lisäsiipeä. Kaikki lääketieteen osa-alueet ovat edustettuina, ja sairaalassa vierailee myös paljon lääketieteen opiskelijoita. Suurimmat osastot ovat fyysinen trauma, anestesia ja sisätaudit. Groote Schuurissa työskentelee noin 500 lääkäriä, 1 300 sairaanhoitajaa ja 250 erikoiskirurgia.
Berezin UB
Berezin UB (, "Berezinin yleiskäyttöinen konekivääri") on Mihail Berezinin suunnittelema 12,7 millimetrin kaasutoiminen, vyösyöttöinen konekivääri lentokoneasennuksiin. Konekivääriä valmistettiin vuosina 1943–1945 Tulassa ja Iževskissä 40 000 kappaletta vuodessa.
Berezin suunnitteli synkronoidun 12,7×108 mm BS-konekiväärin vuosina 1937–1938 ja puolustuskomitea määräsi sen sarjavalmistukseen 12. huhtikuuta 1939 ennen armeijan testien valmistumista. Berezinin kilpailija oli aluksi ŠVAK, mutta sen käyttämä patruuna sopi vain tähän aseeseen Berezinin käyttäessä samaa patruunaa kuin maavoimien DŠK, joten kilpailevasta kehitystyöstä luovuttiin.
Korjausten jälkeen tuloksena oli UB, jota valmistettiin kolmena versiona: UBK siipiasennuksiin (Крыльевой, Krylevoi), UBS potkurinkehän läpi ampuvana (Синхронный, Sinhronnyi) ja UBT pommikoneiden torniasennuksiin (Турельный, Turelnyi). Kaksi ensimmäistä mallia olivat paineilmalla ladattavia, torniasennettava käsin viritettävä ja siinä on pitempi ja raskaampi piippu sekä pistoolikahva tai käsikahvat. UB otettiin sotavarustukseen ja määrättiin sarjatuotantoon 22. huhtikuuta 1941.
Berezin - konekiväärin paino oli 26 kg ja tulinopeus 800–1 050 laukausta minuutissa. Luodin lähtönopeus oli 860 metriä sekunnissa. Aseen teho oli verrattavissa Yhdysvaltojen Browning M2:een, mutta UB oli 20 kilogrammaa kevyempi tulinopeuden ollessa merkittävästi parempi. Tämä seurasi suunnittelun painotuksesta keskiarvoiseen käyttömäärään kestoiän sijaan.
UBS-mallin konekivääriä on käytetty ainakin seuraavissa hävittäjissä: I-15, I-153BS, I-16 tyyppi 29, Jak-1B, Jak-3, Jak-7B, Jak-9, MiG-3 ja LaGG-3.
UBK-mallia on käytetty Pe-2, MiG-3 ja MiG-15 UTI -koneissa.
UBT-mallia on käytetty puolustusaseena pommittajissa Tupolev SB-2, Petljakov Pe-2, Jer-2, Tupolev Tu-2, Il-4, Petljakov Pe-8 sekä Iljušin Il-2 maataistelukoneessa. Ase oli tyypillisesti ampumossa tai tornissa yksittäisasennuksena.